Lichtenburg-saak: 'Seun tussen oë geskiet' | Maroela Media
Lichtenburg-saak: 'Seun tussen oë geskiet'
Spencer Tshukudu se ma, Dorah Tshukudu (tweede van links), saam met familielede in die hof tydens Jaco du Plooy se aansoek om borgtog (12 Oktober 2017) Foto: ANA
'n Tiener van Noordwes wat tydens betogings in Blydeville dood is, is tussen sy oë geskiet, het die Lichtenburg-landdroshof Donderdag gehoor.
Kapt. Ratati Monyai, staatsgetuie en ondersoekbeampte, getuig tans in die borgtogaansoek van Jaco du Plooy, wat daarvan beskuldig word dat hy die 15-jarige Spencer Tshukudu doodgeskiet en twee ander beseer het.
"Op 10 Oktober 2017 was vier individue op die hoek van Sannieshof- en Thabo Mbekiweg besig om motoriste te herlei, aangesien 'n betoging in die gebied plaasgevind het. Hulle wou die motoriste help om die betoging te vermy en het alternatiewe roetes voorgestel.
"Die drie sluit raadslid Motlhamme van Boikhutso, die oorledene en twee ander in. 'n Wit bakkie het by die toneel opgedaag en hulle het vir die bestuurder gewys hy moet omdraai, omdat die pad 700 meter verder versper is. Die bestuurder het uit sy voertuig geklim en op hulle geskiet. Die oorledene is tussen sy oë getref," het Monyai aan die hof gesê.
Hy het gesê daar was nie enige betoging by die kruising nie; die betoging was 700 m verder in die pad af.
"Die beskuldigde se lewe is nie gedreig nie. As hy aangeval is, sou sy voertuig en raadslid Motlhamme se motor beskadig gewees het."
Hy het getuig dat Du Plooy se lewe in gevaar sal wees as hy op borgtog vrygelaat sou word. Dit sal ook tot openbare onrus lei.
"'n Boer in die Rietfontein-gebied het my reeds gekontak oor dreigemente wat hy ontvang. Mense wil hom aanval, want die beskuldigde is van daardie gebied. Die enigste plek waar die beskuldigde veilig sal wees, is in aanhouding," het hy aan die hof gesê.
Hy het bygevoeg Du Plooy se vrou het van hul huurplaas gevlug vir veiligheidsredes en sy bly saam met vriende in die dorp.
Du Plooy voer aan hy is aangeval en het homself en sy werknemers verdedig. "Ons was in groot gevaar. My werknemers het afgespring en weggehardloop. Ek het uit selfverdediging 'n paar skote geskiet," het hy in 'n verklaring, wat deur sy prokureur Peet du Plessis aan die hof voorgehou is, gesê.
Du Plooy het gesê hy het nie eiendom op sy naam nie, hy is 'n sakeman in die konstruksiebedryf. Hy huur die plaas in Rietfontein, ongeveer 10 km vanaf Lichtenburg. Hy is getroud en het vier kinders. Hy is die enigste broodwinner.
Hy het gesê hy is nie 'n vlugrisiko nie, aangesien sy familie en finansiële belange in Suid-Afrika is.
Staatsaanklaer Rebaone Mokgosi het aan die hof gesê Du Plooy se aansoek om borgtog moet nie goedgekeur word nie, aangesien die gemeenskap ontstoke is oor Tshukudu se afsterwe.
Mokgosi het gesê die gemeenskap in Coligny het onskuldige mense se huise aan die brand gesteek nadat twee mans, wat daarvan beskuldig is dat hulle Matlhomola Mosweu vermoor het, op borgtog vrygelaat is.
Inwoners van Blydeville het buite die hof betoog en die hof gevra om nie Du Plooy op borgtog vry te laat nie. Hulle het in Nelson Mandelarylaan 'n optog gehou nadat hulle gehoor het die saak is tot 19 Oktober uitgestel en Du Plooy bly in aanhouding.
Landdros Motlhopa Diale sal na verwagting op 19 Oktober 'n uitspraak lewer oor die aansoek om borgtog.
Lees alle vorige berigte oor die Lichtenburg-skietvoorval op Maroela Media.
Jaco du Plooy Lichtenburg Lichtenburg-skietvoorval
Waarskuwing vir matrieks wat wil kul
Weerdiens se radars het nie gewerk tydens erge storms
Die media manupuleer die feite om maksimum sensasie te kry net twee vrae .Die beskuldigde se voertuig is dit beskadig deur klipgooiers?Wat se die werkers hoekom het hulle weg gehardloop?
Die onskuldige bloedjie wat vreed saam op pad skoolt toe gestap het is sumier dood gedkied en die nogal stussen die oë.
Polisie treë met geweld teen sulke oortreeders op.
Ai Jaco, ek is bevrees die gemeenskap het reeds jou lot bepaal. Die landdros is net so bevooroordeeld. Mag die Here met jou wees. Ons dink aan jou en jou geliefdes.
ai ou mater,sterkte
Waarom betoog en optogte hou op plekke waar mense moet werk en verkeer moet beweeg Dis mos snert man , dit moet end kry .
Dit strem die hele ekonomie en veroorsaak woede want mense word geteiken wat net met hulle werk wil aangaan